Број: 01-0513-615/24-2903/59 Подгорица, 29. јануар 2025. године

У складу са чланом 26 Закона о младима ("Сл. лист ЦГ", бр. 25/19 и 27/19) и чланом 5 Правилника о начину функционисања омладинских сервиса и обављању административно-техничких послова потребних за њихово функционисање ("Сл. лист ЦГ", бр. 09/20), а у вези Јавног позива за ангажовање лица за обављање административно-техничких послова потребних за редовно функционисање омладинских сервиса у општинама Бар, Котор, Пљевља, Мојковац, Никшић, Шавник, Плав, Петњица, Даниловград, Пријестоницa Цетиње и Главни град Подгорица, 01-0513-615/24-2903/2 од 27. новембра 2024. године, министар спорта и младих доноси

**ОДЛУКУ**

**о избору кандидата за обављање административно-техничких послова потребних за редовно функционисање омладинских сервиса у општинама Котор, Пљевља, Мојковац, Никшић, Плав, Петњива, Даниловград, Пријестоница Цетиње и Главни град Подгорица**

I За обављање административно-техничких послова потребних за редовно функционсање омладинских сервиса у наведеним општинама изабрани су сљедећи кандидати:

* Пријестоница Цетиње: Алекса Маркуш
* Даниловград: Ивана Булајић
* Котор: Неђељка Радоњић
* Мојковац: Анастасија Вуковић
* Плав: Огњен Бошковић
* Петњица: Минас Растодер
* Никшић: Биљана Паповић
* Пљевља: Тамара Терзић
* Главни град Подгорица: Демир Пуровић и Анастасија Ковачевић

II Одлука се објављује на интернет страници Министарства спорта и младих и порталу е-управе.

III Са кандидатима који су одабрани за обављање административно-техничких послова потребних за редовно функционисање омладинских сервиса из става I ове Одлуке, биће закључени уговори којима се уређују међусобна права и обавезе.

**Образложење**

На основу члана 26 Закона о младима ("Сл. лист ЦГ", бр. 25/19 и 27/19) и чл. 4 и 5 Правилника о начину функционисања омладинских сервиса и обављању административно-техничких послова потребних за њихово функционисање ("Сл. лист ЦГ", бр. 09/20), (у даљем тексту: Правилника), дана 27. новембра 2024. године објављен је Јавни позив бр. 01-0513-615/24-2903/2 за ангажовање лица за обављање административно-техничких послова потребних за редовно функционисање омладинских сервиса у општинама Бар, Котор, Пљевља, Мојковац, Никшић, Шавник, Плав, Петњица, Даниловград, Пријестоница Цетиње и Главни град Подгорица (у даљем тексту: Јавни позив).

Јавним позивом је било прописано да право учешћа на исти имају сва заинтересована лица која имају црногорско држављанство; пребивалиште у Црној Гори; најмање IV ниво квалификације образовања и не више од 30 година живота, како је прописано чланом 5 Правилника. Уз попуњену пријаву која је била саставни дио Јавног позива, сви заинтересовани кандидати су били дужни да доставе увјерење о држављанству; увјерење о пребивалишту; доказ о завршеном нивоу образовања и биографију која, поред личних података, садржи и податке о образовању, стручном усавршавању, посебним областима знања и вјештина које лице посједује.

Такође, Јавним позивом је прецизиран и опис административнио-техничких послова потребних за редовно функционисање омладинских сервиса који, у смислу члана 4 Правилника, подразумијевају: свакодневни рад у омладинском сервису; рад на спровођењу омладинских активности у складу са Планом и програмом рада омладинског сервиса; послове који се односе на уступање омладинског сервиса и сачињавање извјештаја о раду омладинског сервиса.

Јавним позивом је прописано да ће, приликом избора кандидата, приоритет имати кандидати чије је пребивалиште у општини у којој се налази омладински сервис за који је расписан Јавни позив.

Јавни позив, који је трајао 15 дана, објављен је 27. новембра 2024. године на званичној страници Министарства спорта и младих, у два штампана медија, као и на званичним друштвеним мрежама Министарства спорта и мадих.

На Јавни позив су поднешене 23 пријаве кандидата, од чега је, након административно-техничке провјере истих, констатовано да једна пријава не испуњава услове прописане Јавним позивом, док су три пријаве оцијењене као непотпуне.

Дана 13. јануара 2025. године, на званичној интернет страници Министарства спорта и младих објављено је Обавјештење о допуни документације са именима кандидата који нијесу доставили потпуну документацију на Јавни позив и остављен рок од 3 дана за допуну, закључно са 16. јануаром 2025.године.

Након спроведеног поступка административно-техничке провјере свих пристиглих пријава, и остављеног рока за допуну документације, двије пријаве оцијењене су као потпуне и валидне.

За потребе спровођења поступка оцјењивања и одабира кандидата који ће бити ангажовани за обављање административно-техничких послова потребних за редовно функционисање омладинских сервиса у општинама Бар, Котор, Пљевља, Мојковац, Никшић, Шавник, Плав, Петњица, Даниловград, Пријестоница Цетиње и Главни град Подгорица, дана 24. децембра 2024.године Рјешењем број 01-0513-615/24-2903/26 образована је петочлана Комисија за спровођење поступка оцјењивања и избора кандидата (у даљем тексту: Комисија).

Задатак чланова Комисије био је да:

- Спроведу интервјуе са кандидатима и поступак оцјењивања 16 кандидата који су на Јавни позив поднијели комплетну документацију и испунили услове и критеријуме прописане Јавним позивом;

- Донесу Предлог одлуке о избору кандидата за обављање административно-техничких послова потребних за редовно функционисање омладинских сервиса у општинама Бар, Котор, Пљевља, Мојковац, Никшић, Шавник, Плав, Петњица, Даниловград, Пријестоница Цетиње и Главни град Подгорица.

У складу са критеријумима за оцјењивање кандидата који су дефинисани Пословником о раду Комисије бр. 01-0513-615/24-2903/29 од 13. јануара 2025. године, Комисија је спровела интервјуе и поступак оцјењивања 16 кандидата.

Оцјењивање кандидата Комисија је вршила након сваког спроведеног интервјуа са кандидатима појединачно, на основу питања која су се бодовала кроз бодовну листу која је саставни дио Пословника о раду Комисије.

На основу збирне бодовне листе свих оцијењених кандидата, односно резултата оцјењивања, за кандидате за ангажовање за обављање административно-техничких послова потребних за редовно функционисање омладинских сервиса у општинама Котор, Пљевља, Мојковац, Никшић, Даниловград, Плав, Петњица, Пријестоници Цетиње и Главном Граду Подгорици предложени су кандидати из става I ове одлуке.

Приликом оцјењивања кандидата Комисија се руководила начелима политичке неутралности и непристрасности прописаним Законом о државним службеницима и намјештеницима („Службени лист Црне Горе“, бр.002/18,034/19 и 008/21) која се, сагласно примјени истих на државне службенике и намјештенике, примјењују и на администраторе омладинских сервиса.

Комисија је увидом у приспјеле пријаве констатовала да за Општину Бар није било пријава, с тим у вези објављен је нови Јавни позив за ангажовање лица за обављање административно-техничких послова потребних за редовно функционисање омладинског сервиса у Општини Бар број: 01-08-04-616/25-7/2 од 14.01.2025. године.

Кандидаткиња Коса Дринчић која се пријавила на Јавни позив за администраторку Омладинског сервиса Шавник и кандидат Андрија Лазаревић који се пријавио на Јавни позив за администратора Омладинског центра Подгорица остварили су мање од 51 бод, тако да исти нијесу задовољили критеријуме за избор администратора/ке омладинских сервиса сходно члану 5 став 7 Пословника о раду Комисије.

Чланом 5 Став 7 Пословника о раду Комисије прописано је да „Уколико кандидат у укупном збиру бодова оствари мање од 51 бод, сматраће се да није задовољио критеријуме за избор администратора/ке омладинског сервиса“.

Имајући у виду наведено, те чињеницу да кандидаткиња која је била пријављена за администраторку у Омладинском сервису Шавник, Коса Дринчић није задовољила критеријуме за избор за администраторку, Министартсво спорта и младих ће објавити нови Јавни позив за за ангажовање лица за обављање административно-техничких послова потребних за редовно функционисање омладинског сервиса у Општини Шавник.

Са кандидатима који су одабрани за обављање административно-техничких послова потребних за редовно функционсање омладинских сервиса у општинама Котор, Пљевља, Мојковац, Никшић, Плав, Петњица, Даниловград, Пријестоница Цетиње и Главни град Подгорица из става I ове Одлуке, биће закључени уговори којим се уређују међусобна права и обавезе.

Са свега напријед изнијетог одлучено је као у изреци ове Одлуке.

Правна поука: Против ове Одлуке може се покренути управни спор код Управног суда Црне Горе, у року од 20 дана од дана пријема исте.

**М И Н И С Т А Р**

Драгослав Шћекић

\_\_\_\_\_\_\_\_\_\_\_\_\_\_\_\_\_